Diari Oficial de la Generalitat Valenciana


Sumari del DOGV 1968, del 19-02-1993 (1993/827207)

RESOLUCIÓ de 10 de febrer de 1993, de la Direcció General de Centres Docents, per la qual estableix el calendari i el procediment d'admissió d'alumnat en centre docents no universitaris, finançats amb fons públics, per al curs 1993/94.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1968

Data del DOGV
:   19-02-1993

Secció del DOGV
:   ALTRES DISPOSICIONS

Número del document
:   1993/827207


Data del document
:   10-02-1993

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

Resolució de 10 de febrer de 1993, de la Direcció General de Centres Docents, per la qual estableix el calendari i el procediment d'admissió d'alumnat en centres docents no universitaris, finançats amb fons públics, per al curs 1993/94.  
El Decret 11/1986, de 10 de febrer, del Consell de la Generalitat Valenciana (DOGV de 17 de març), estableix els criteris d'admissió d'alumnes en els centres docents no universitaris finançats amb fons públics. Les normes que en regulen el procés d'admissió d'alumnat es fixen mitjançant l?Ordre de 15 de març de 1988 (DOGV de 15 d'abril).  
La disposició final segona de l?ordre esmentada, autoritza la Direcció General de Centres i Promoció Educativa, avui Direcció General de Centres Docents, per a establir en cada curs escolar el calendari de desplegament del procés d'admissió d'alumnat en centres docents no universitaris, tots aquests finançats amb fons públics.  
Cal, per tant, establir per al curs 1993/94 el calendari que es durà a terme en el procés d'escolarització de l'alumnat en els centres finançats amb fons públics dels nivells més amunt indicats.  
Per això, i en virtut de les facultats que tinc conferides, resolc:  
Primer  
El calendari que caldrà seguir en el procés de matriculació serà el que hi escaiga segons l?ensenyament que s'impartesca:  
Ensenyaments bàsics, per a les sol·licituds d'admissió en centres que imparteixen ensenyaments d'Educació Infantil/Educació Pre-escolar, Educació Primària/Educació General Bàsica i Educació Especial.  
Ensenyaments mitjans, per a sol·licituds d'admissió en centres de Formació Professional i Batxillerat.  
Les sol·licituds d'admissió en Educació Secundària Obligatòria s'acolliran al calendari que resulte d'aplicació al centre on estiguen autoritzats aquests ensenyaments  
Segon  
El calendari que caldrà en el procés de matriculació ordinària serà el següent:  
Activitat  
1. Constitució de les comissions municipals d'escolarització i de districte en aquelles localitats on n'hi haja.  
Calendari: bàsics, abans del 8 de març; mitjans, abans del 8 de març.  
2. Altres activitats prèvies:  
- Publicitat i horari dels centres receptors de sol·licituds.  
- Publicitat dels límits de cada districte i centre.  
- L?àrea d?influència dels centres docents inclourà altres poblacions, quan aquestes no tinguen un centre propi que impartesca la modalitat lingüística, nivell o especialitat de què es tracte.  
- Avaluació de les vacants disponibles en cada centre escolar d'ensenyaments bàsics.  
- Tramesa a la direcció territorial de Cultura i Educació de l'acta on es fixen les àrees d?influència de cada centre escolar i de cada districte.  
- Publicitat de la relació de centres de cada districte, indicant-hi els tipus d'ensenyament i vacants que hi ha, si fan l?ensenyament en valencià i/o castellà, si són centres d'integració i si participen en el Pla d'Experimentació de la Reforma Educativa.  
Calendari: bàsics, fins al 25 de març; mitjans, fins al 25 de març.  
Totes aquestes activitats s'han de coordinar entre les comissions municipals d'escolarització i/o de districte de cada ajuntament, els centres escolars i la direcció territorial de Cultura i Educació corresponent, segons que estableix l?Ordre de 15 de març de 1988.  
Caldrà que els directors dels centres exposen en el tauler d'anuncis les normes de matriculació que apareixen en el Decret 11/1986, de 10 de febrer (DOGV de 17 de març); en l?Ordre de 15 de març de 1988 (DOGV de 15 d'abril ); en l?Ordre de 17 de febrer de 1992 (DOGV de 27 de març), en aquesta resolució i els documents que arrepleguen la informació a què es refereix aquest apartat (2. Activitats prèvies).  
3. Termini de presentació de sol·licituds en els centres receptors. Amb aquesta finalitat s'utilitzarà com a model l'annex I de l'Ordre de 15 de març de 1988.  
Calendari: bàsics, del 29 de març al 15 d'abril; mitjans, del 28 d'abril al 28 de maig.  
4. Barem de les sol·licituds per part dels consells escolars de cada centre.  
Calendari: bàsics, fins al 7 de maig; mitjans, del 5 al 12 de juny.  
- Comprovació de les llistes d'admesos i no admesos per part dels consells escolars de centre i/o les comissions de districte, per tal d'evitar duplicitats.  
Calendari: bàsics, fins al 12 de maig; mitjans, fins al 12 de juny.  
- Publicació de les vacants d'ensenyaments mitjans.  
Calendari: mitjans, fins al 12 de juny.  
5. Elaboració de les llistes provisionals i publicació d'aquestes.  
Calendari: bàsics, fins al 14 de maig; mitjans, fins al 23 de juny.  
6. Reclamacions davant el consell escolar, en primera instància.  
Calendari: bàsics, fins al 20 de maig; mitjans, fins al 26 de juny.  
7. Reclamacions davant les comissions municipals d'escolarització i/o de districte, en segona instància.  
Calendari: bàsics, fins al 28 de maig; mitjans, fins al 6 de juliol.  
8. Resposta per escrit a les reclamacions anteriors per part de l?òrgan municipal competent.  
Calendari: bàsics, fins al 8 de juny; mitjans, fins al 13 de juliol.  
9. Publicació en els centres de la llista definitiva d'alumnes admesos.  
Calendari: bàsics, fins al 15 de juny; mitjans, fins al 13 de juliol.  
10. Termini de formalització de matrícula.  
Calendari: bàsics, del 16 al 30 de juny; mitjans, del 15 al 26 de juliol.  
Les llistes de les vacants en els centres públics i privats concertats d'ensenyaments bàsics s'elaboraran segons que estableixen els annexos I, II i V d'aquesta resolució.  
Les llistes de matriculació s'elaboraran d'acord amb els annexos III i IV d'aquesta disposició.  
Els centres de Batxillerat i Formació Professional utilitzaran exclusivament els annexos III, IV, VI i VII.  
11. Reunions de les comissions municipals d'escolarització, per a organitzar el procés d'admissió d'alumnat i resoldre els problemes que s'hi plantegen, pels mesos de març, abril, maig, juny, juliol i setembre.  
L?actuació de les comissions municipals d'escolarització, hauran d'ajustar-se a allò que assenyalen els articles 13 i 14 del Decret 11/1986 i l'article 4 i següents de l'Ordre de 15 de març de 1988.  
Tercer  
El calendari que caldrà seguir en el procés de matriculació extraordinària per a les sol·licituds d'admissió en centres Batxillerat i Formació Professional, en localitats que tinguen més d'un centre que impartesca aquests ensenyaments, i que siga necessària la intervenció de la comissió municipal d'escolarització, serà el següent:  
Activitat  
1. Presentació de sol·licituds d'admissió.  
Calendari: de l?1 al 3 de setembre.  
- Classificació d'aquestes per part de les comissions d'escolarització, per a evitar duplicitats.  
Calendari: fins al 7 de setembre.  
2. Barem i selecció de sol·licituds per part dels òrgans competents dels centres.  
Calendari: fins al 9 de setembre.  
3. Publicació de les llistes d'alumnat admès i tramesa de la documentació a les comissions d'escolarització.  
Calendari: fins al 10 de setembre.  
4. Procés de redistribució d'alumnat per part de les comissions d'escolarització.  
Calendari: fins al 14 de setembre.  
5. Tramesa de les llistes d'admesos als centres, i publicació de la llista definitiva.  
Calendari: fins al 22 de setembre.  
6. Termini de reclamacions davant els centres escolars, en primera instància, i, posteriorment, davant les comissions d'escolarització.  
Calendari: fins al 16 de setembre.  
7. Matrícula de l'alumnat.  
Calendari: fins al 22 de setembre.  
Quart  
El calendari que caldrà seguir en el procés de matriculació extraordinària per a les sol·licituds d'admissió en centres Batxillerat i Formació Professional, en localitats en què hi haja un sol centre de cada un d'aquests ensenyaments, o en què no es considere necessària la intervenció de la comissió municipal d'escolarització, serà el següent:  
1. Presentació de sol·licituds d'admissió: de l?1 al 3 de setembre.  
2. Barem i selecció de sol·licituds per part dels òrgans competents dels centres: fins al 7 de setembre.  
3. Publicació de la llista provisional d'alumnat admès: fins al 10 de setembre.  
4. Termini de reclamacions davant els centres escolars en primera instància i davant la Direcció Territorial de Cultura i Educació: fins al 13 de setembre.  
5. Publicació de la llista definitiva: fins al 15 de setembre.  
6. Matrícula de l'alumnat: fins al 20 de setembre.  
Cinquè  
En els processos de matriculació extraordinària per a les sol·licituds d'admissió en centres Batxillerat i Formació Professional s'emplenaran exclusivament els annexos III, IV, VI i VII.  
Sisè  
El calendari que se seguirà en el procés de matriculació extraordinària de setembre per als centres que impartesquen ensenyaments d'Educació Infantil/Pre-escolar, Educació Primària/Educació General Bàsica, serà el següent:  
1. Una vegada efectuades les avaluacions, les recuperacions i l'adscripció de l'alumnat, cada centre farà pública la relació de vacants que hi ha (annex I): fins al 4 de setembre.  
2. Presentació de sol·licituds d'admissió: fins al 7 de setembre.  
3. Barem per consells escolars i reunió de la comissió d'escolarització: fins al 8 de setembre.  
4. Publicació de les llistes (annexos III i IV) on s'hi farà constar aquelles sol·licituds adscrites al centre per la comissió d'escolarització: fins al 9 de setembre.  
5. Formalització de matrícula: fins al 10 de setembre.  
En aquest supòsit s'utilitzaran els mateixos formularis que en el procés de juny.  
El 17 de setembre, una vegada conclòs l'anterior procés, es publicaran les places ocupades i les vacants existents en cada un dels centres i en cada municipi (annexos II i V). Al tauler d'anuncis de cada centre, juntament a aquests annexos, s'explicarà el procediment que caldrà seguir per a l?escolarització dels alumnes que necessiten un lloc escolar a partir d'aquesta data.  
Abans del dia 20 de setembre, els directors dels centres i/o els coordinadors de les comissions d'escolarització trametran a la direcció territorial dues còpies de l'annex I o II, amb les dades referides al 17 de setembre.  
Les direccions territorials, abans del 30 de setembre, trametran a la Direcció General de Centres Docents una còpia dels annexos de les localitats de la seua província.  
Setè  
Els consells escolars dels centres docents que es troben situats als voltants d'alguna instal·lació esportiva on es realitzen entrenaments d'esportistes d'alt rendiment, podran acordar atorgar fins un punt per criteri complementari a què es refereix l'article 11, apartat e. del Decret 11/1986, de 10 de febrer, a aquelles sol·licituds que acrediten que l'alumne té la qualificació d'esportista d'alt rendiment. Per tal d'acreditar aquesta circumstància, l?interessat aportarà una certificació emesa per la Direcció General d'Esports.  
Vuitè  
Es garantirà la continuïtat de l?escolarització en els nivells obligatoris a aquells alumnes que no tinguen col·legi en la localitat de residència. Això es farà efectiu mitjançant el transport escolar públic.  
L'aplicació d'aquest apartat haurà de ser regulat per la direcció territorial de Cultura i Educació corresponent. En el supòsit que s'incrementen les despeses, caldrà sol·licitar autorització a la Direcció General de Centres Docents.  
Novè  
Podran matricular-se en el primer curs d'Educació Primària només els alumnes que hagen complert o que compliran 6 anys abans del 31 de desembre de 1993 (nascuts en 1987 o en anys anteriors).  
Deu  
Els alumnes admesos hauran de formalitzar la matrícula en els terminis establerts en aquesta resolució, i es consideraran vacants les places assignades a aquells alumnes admesos que. no l'hagen formalitzat dins del termini, d'aquesta manera s'entendrà que aquests alumnes renuncien a la plaça. En aquest cas, les places vacants s'assignaran als alumnes que hi seguesquen en ordre de preferència; si no hi ha alumnes pendents d'admissió, es consideraran llocs escolars vacants, que s'ofertaran al procés extraordinari d'admissió de setembre.  
Onze  
Per a formalitzar la matrícula en els centres que impartesquen Educació Infantil/Educació Pre-escolar, Educació Primària/Educació General Bàsica caldrà presentar la documentació següent:  
a) El llibre de família o, si no n'hi ha, una certificació de la inscripció de naixement expedida pel Registre civil.  
b) El document sanitari obligatori per a l?inici de cada etapa educativa, establert per l?Ordre de 14 de gener de 1993 (DOGV de 3 de febrer), de la Conselleria de Sanitat i Consum. Aquest document es facilitarà juntament amb l?imprès de sol·licitud de la plaça en els centres sanitaris i serà formalitzat gratuïtament pel facultatiu que tinga al seu càrrec el control sanitari de l'alumne.  
c) Quan es tracte d'alumnes que han estat escolaritzats anteriorment, es presentarà el llibre d'escolaritat diligenciat com cal o, en cas de no posseir aquest, i mentre s'hi presenta, s'aportarà la certificació de baixa del centre anterior on s?especificarà la situació acadèmica.  
Dotzè  
Els alumnes que acaben els estudis d'Educació General Bàsica o Educació Permanent d'Adults hauran de presentar, abans de la publicació de la llista definitiva d'alumnes admesos, el llibre d'escolaritat diligenciat com cal o, en el supòsit de no tenir-lo en aquest moment un certificat del director del centre de procedència, on es farà constar que l'alumne ha estat inclòs en la proposta d'expedició de títols de Graduat Escolar, elevada per la direcció del centre i visada per la Inspecció Educativa, sense perjudici de l?obligada presentació del llibre d'escolaritat, una vegada estiga a les mans de la persona interessada.  
Tretze  
Per tal de formalitzar la matrícula en els centres d'ensenyaments mitjans caldrà presentar la documentació següent:  
a) El llibre de família, o si no n'hi ha, una certificació de la inscripció de naixement expedida pel registre civil.  
b) El document sanitari obligatori per a l?inici de cada etapa educativa, establert per l?Ordre de 14 de gener de 1993 (DOGV de 3 de febrer), de la Conselleria de Sanitat i Consum. Aquest document es facilitarà juntament amb l?imprès de sol·licitud de plaça o en els centres sanitaris, i haurà de ser emplenat gratuïtament pel facultatiu que tinga al seu càrrec el control sanitari de l'alumne.  
c) L?alumnat que haja de cursar ensenyaments de Formació Professional acreditarà els mateixos documents estipulats en els apartats a i b i el llibre d'escolaritat o, si no n'hi ha, un certificat del director del centre d'Educació General Bàsica de procedència on es farà constar que l'alumne ha fet com a mínim vuit anys d'escolarització obligatòria en la data en què es va expedir aquest, sense perjudici de la presentació obligada del llibre d'escolaritat una vegada estiga a les mans de l?interessat.  
d) Quan es tracte d'alumnat escolaritzat anteriorment en altres centres d'ensenyaments mitjans, es presentarà el llibre qualificacions diligenciat com cal o, si no n'hi ha i mentre s'hi presenta, la certificació de baixa del centre anterior amb indicació de la situació acadèmica.  
e) Els alumnes repetidors, quan desitgen canviar de centre, participaran en el procés d'admissió d'alumnes pel mes de setembre.  
Catorze  
Les reclamacions que, si pertoca, es produiran contra las resolucions dictades en matèria d'admissió per part de les comissions municipals d'escolarització, podran ser objecte de reclamació davant el director territorial de Cultura i Educació corresponent, el qual les haurà de resoldre dins d'un termini que garantirà l'adequada escolarització de l'alumnat.  
Contra aquesta resolució podrà interposar-se recurs d'alçada davant el Director General de Centres Docents que posarà fi a la via administrativa.  
DISPOSICIO ADDICIONAL  
En els apartats dels annexos d'aquesta resolució en els quals s'esmenta les referències a ensenyaments d'Educació Pre-escolar, Educació General Bàsica, Formació Professional i Batxillerat, han d'entendre's inclosos els ensenyaments regulats per la Llei Orgànica d'Ordenació General del Sistema Educatiu d'Educació Infantil, Educació Primària, Educació Secundària Obligatòria i Batxillerat, si escau.  
DISPOSICIONS FINALS  
Primera  
A fi d'agilitar els tràmits de barem de les instàncies, s'autoritza els directors territorials de Cultura i Educació per tal d'establir un calendari diferent a aquell que fixa aquesta disposició en les localitats on les circumstàncies així ho aconsellen, i per a resoldre aquells expedients de sol·licitud de trasllat de matrícula viva.  
Segona  
Aquesta resolució entrarà en vigor l?endemà de la publicació en el Diari Oficial de la Generalitat Valenciana.  
València, 10 de febrer de 1993.- La Directora General de Centres Docents: Carmen Macián Armengod.  
Veure annex